નોંધનીય છે કે રાજ્યસભાની ચૂંટણીમાં કોંગ્રસના રાધવજી પટેલ અને ભોળાભાઇ ગોહિલે ભાજપ તરફી વોટ આપતા ભાજપના એજન્ટને પોતાનો મત બતાવતા કોંગ્રેસના ધારાસભ્ય શક્તિસિંહ ગોહિલે ચૂંટણી પંચ સમક્ષ રજૂઆત કરી હતી. અને આ વાત દિલ્હી કેન્દ્રીય ચૂંટણી પંચ સુધી ગઇ હતી જેણે કોંગ્રેસના પક્ષમાં આ નિર્ણય આપ્યો હતો. અને બંન્ને ધારાસભ્યોના મતને રદ્દ કર્યા હતા. વીડિયો પુરાવા દેખ્યા બાદ ચૂંટણી પંચે આ નિર્ણય લીધો હતો. વળી ઓછા વોટના કારણે બલવંત સિંહ રાજપૂતનો આ ચૂંટણીમાં પરાજય પણ થયો હતો. ત્યારે હવે જોવાનું તે રહે છે કે હાઇકોર્ટ ભાજપના પક્ષમાં આ નિર્ણય લે છે કે પછી કોંગ્રેસના!